CELEX: 61987CJ0271
Language: el
Date: 1989-04-27 00:00:00
Title: Απόφαση του Δικαστηρίου (πρώτο τμήμα) της 27ης Απριλίου 1989. # Anna-Maria Fedeli κατά Ευρωπαϊκού Κοινοβουλίου. # Υπάλληλος - Κρατήσεις μισθού. # Υπόθεση 271/87.

Avis juridique important

|

61987J0271

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 27ΗΣ ΑΠΡΙΛΙΟΥ 1989.  -  ANNA-MARIA FEDELI ΚΑΤΑ ΕΥΡΩΠΑΙΚΟΥ ΚΟΙΝΟΒΟΥΛΙΟΥ.  -  ΥΠΑΛΛΗΛΟΙ - ΚΡΑΤΗΣΗ ΑΠΟ ΤΟ ΜΙΣΘΟ.  -  ΥΠΟΘΕΣΗ 271/87.  

Συλλογή της Νομολογίας του Δικαστηρίου 1989 σελίδα 00993 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++Υπάλληλοι - Αναρρωτική άδεια - Ιατρικός έλεγχος - Διαπίστωση αδικαιολόγητης απουσίας - Χρησιμοποίηση των πορισμάτων μιας υγειονομικής επιτροπής η οποία κλήθηκε να αποφανθεί για τη θέση σε κατάσταση αναπηρίας υπαλλήλου - Αποκλείεται  (Κανονισμός υπηρεσιακής καταστάσεως των υπαλλήλων, άρθρα 59 και 60)  

Περίληψη

Η έκθεση που συντάσσει η υγειονομική επιτροπή στα πλαίσια διαδικασίας περί θέσεως σε κατάσταση αναπηρίας έχει ως αντικείμενο τον καθορισμό του αν ένας υπάλληλος είναι ικανός ή όχι να ασκεί επί μονίμου βάσεως τα καθήκοντα της σταδιοδρομίας του και όχι την εκτίμηση του αν η προσωρινή απουσία του υπαλλήλου αυτού μπορεί να δικαιολογηθεί ιατρικώς. Από αυτό προκύπτει ότι τα πορίσματα αυτής της επιτροπής, η οποία κρίνει ότι δεν πληρούνται οι προϋποθέσεις θέσεως ενός υπαλλήλου σε κατάσταση αναπηρίας, δεν μπορούν να χρησιμοποιηθούν ως απόδειξη της σωματικής ικανότητας του τελευταίου να ασκεί τα καθήκοντά του σε μια συγκεκριμένη στιγμή, λαμβανομένης υπόψη της διαφορετικής φύσεως των εκτιμήσεων που πρέπει να γίνουν σε καθεμία από τις περιπτώσεις αυτές. Πράγματι, ασθένεια που δεν αρκεί για να δικαιολογήσει αναπηρία μπορεί, αντίθετα, να δικαιολογήσει την προσωρινή απουσία υπαλλήλου.  Το αδικαιολόγητο μιας τέτοιας απουσίας δεν μπορεί να διαπιστωθεί δεόντως κατά την έννοια του άρθρου 60 του κανονισμού υπηρεσιακής καταστάσεως και να οδηγήσει, ανάλογα με την περίπτωση, στη στέρηση αποδοχών για την αντίστοιχη περίοδο παρά μόνο κατόπιν ιατρικού ελέγχου, όπως προβλέπεται στο άρθρο 59 του κανονισμού.  

Διάδικοι

Στην υπόθεση 271/87,  Anna-Maria Fedeli, υπάλληλος του Ευρωπαϊκού Κοινοβουλίου, κάτοικος Λουξεμβούργου, εκπροσωπουμένη από τους Victor Biel και Aloyse May, δικηγόρους Λουξεμβούργου, με αντίκλητο στο Λουξεμβούργο τον V. Biel, 18 A, rue des Glacis,  προσφεύγουσα,  κατά  Ευρωπαϊκού Κοινοβουλίου, εκπροσωπουμένου από τον Francesco Pasetti Bombardella, jurisconsultus, και από τον Manfred Peter, προϊστάμενο τμήματος, επικουρούμενους από τον Alex Bonn, δικηγόρο Λουξεμβούργου τον οποίο διόρισε και αντίκλητο στο Λουξεμβούργο, 22, Cote d' Eich,  καθού,  που έχει ως αντικείμενο να υποχρεωθεί το Ευρωπαϊκό Κοινοβούλιο να καταβάλει τα ποσά που κρατήθηκαν από το μισθό της προσφεύγουσας δυνάμει του άρθρου 60 του κανονισμού υπηρεσιακής καταστάσεως, πλέον τόκων 8% ετησίως, και να καταβάλει αποζημίωση για υπηρεσιακό πταίσμα,  ΤΟ ΔΙΚΑΣΤΗΡΙΟ (πρώτο τμήμα)  συγκείμενο από τους R. Joliet, πρόεδρο τμήματος, Sir Gordon Slynn και G. C. Rodriguez Iglesias, δικαστές,  (το σκεπτικό παραλείπεται)  αποφασίζει:  

Διατακτικό

1) Υποχρεώνει το Ευρωπαϊκό Κοινοβούλιο να επιστρέψει τα ποσά που κρατήθηκαν από το μισθό της προσφεύγουσας κατά την περίοδο από 3 Ιουλίου 1985 μέχρι 13 Μαρτίου 1986, πλέον τόκων υπερημερίας προς 8%.  2) Καταδικάζει το Ευρωπαϊκό Κοινοβούλιο στα δικαστικά έξοδα.